Source: http://docplayer.fi/983058-Tyohyvinvointiohjelma.html
Timestamp: 2018-01-18 18:02:20+00:00
Document Index: 23090072

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Kouvolan kaupunki Työhyvinvointiohjelma Työsuojelun toimintaohjelma
2 Työhyvinvointiohjelma Työsuojelun toimintaohjelma Sisältö 1. Johdanto Strategia ja arvot Työhyvinvoinnin johtaminen Työhyvinvoinnin portaat Terveys Terveyden edistäminen Henkilöstön ja terveydentilan kuvaus Suurimmat terveysriskit Kaupunkitason tavoitteet Miten tavoitteet saavutetaan Turvallisuus Työsuojelu Turvallisuustilanteen kuvaus Kaupunkitason tavoitteet Miten tavoitteet saavutetaan Yhteisöllisyys Yhteisöllisyyden kuvaus Kaupunkitason tavoitteet Miten tavoitteet saavutetaan Arvostus Arvostuksen kuvaus Kaupunkitason tavoitteet Miten tavoitteet saavutetaan Osaaminen Osaamisen kuvaus Kaupunkitason tavoitteet Miten tavoitteet saavutetaan Seuranta Lähteet Liite 1. Työsuojelun yhteistoimintaorganisaatio Liite 2. Menettelytapaohjeita Liite 3. Työhyvinvointitapahtumat Liite 4. Kuntoutus
3 1. Johdanto Kouvolan kaupungin työhyvinvointiohjelman avulla toteutetaan kaupungin strategiaa. Tavoitteet saavutetaan hyvinvoivan ja osaavan henkilöstön avulla. Kouvolan kaupungilla työskentelee n työntekijää sadoissa eri toimipisteissä. Tavoitteena on, että heillä kaikilla olisi hyvä työ, joka on turvallista, terveellistä ja tuottavaa. Työhyvinvointiohjelman viitekehyksenä toimii Työhyvinvoinnin portaat malli, joka perustuu Maslowin tunnettuun tarvehierarkiaan. Hyvä työ saavutetaan viiden portaan kautta, jotka ovat terveys, turvallisuus, yhteisöllisyys, arvostus ja osaaminen. Tavoitteena on, että mallin avulla voidaan kehittää työntekijän omaa sekä työyhteisön ja koko organisaation työhyvinvointia. Ohjelmassa on kuvattu Kouvolan kaupungin työhyvinvoinnin tila portaittain, asetettu kaupunkitason tavoitteet työhyvinvoinnin kehittämiseksi sekä mietitty keinoja miten tavoitteet saavutettaisiin. Erityisen tärkeää on, että sama pohdinta tehdään toimialoilla ja yksittäisissä työyksiköissä. Työhyvinvointiohjelma on Kouvolan kaupungin työturvallisuuslain (738/2002) 9 :n mukainen työsuojelun toimintaohjelma. Lain mukaan työnantajalla on oltava turvallisuuden ja terveellisyyden edistämiseksi ja työntekijöiden työkyvyn ylläpitämiseksi tarpeellista toimintaa varten ohjelma, joka kattaa työpaikan työolojen kehittämistarpeet ja työympäristöön liittyvien tekijöiden vaikutukset. Työhyvinvointiohjelma on laadittu yhteistyössä henkilöstöpalvelujen, työsuojelun ja TYHY-tiimin kanssa. TYHY-tiimiin kuuluu edustajat kaikilta toimialoilta sekä työterveyshuollosta. Työhyvinvointiohjelma käsitellään yhteistoiminnassa kaupungin yhteistyöryhmässä ja työsuojelutoimikunnassa sekä hyväksytään kaupunginhallituksessa. Työhyvinvointiohjelma päivitetään vuosittain. 2. Strategia ja arvot Työhyvinvointiohjelma perustuu kaupungin strategiaan. Kuntaliitos toi vuoden 2009 alusta yhteen motivoitunutta ja osaavaa henkilöstöä, joka on kaiken menestymisen edellytys. Meillä on mahdollisuus menestyä, kun puhallamme yhteen hiileen ja sidomme voimavarat strategian mukaiseen toimintaan. Tasapainoinen talous on yksi päämääristä, jonka avulla saavutetaan tavoitteita. Tasapainoinen talous merkitsee vastuullista ja osallistavaa johtamista, joka kannustaa parhaiden käytäntöjen edistämiseen. Henkilöstön osaamista ja hyvinvointia kehitetään tehostamalla koulutusta ja edistämällä kokonaisvaltaista työhyvinvointia. Henkilöstön sitoutuminen varmistetaan lisäämällä osallistumis- ja vaikuttamismahdollisuuksia. Tasapainoinen talous MERKITSEE Vastuullista ja osallistavaa johtamista Johdamme tavoitteellisesti ja kannustamme johtoa edistämään parhaita käytäntöjä. Kehitämme johtamisesta osallistavaa ja analysoituun tietoon perustuvaa. Osaavaa ja hyvinvoivaa henkilöstöä Edistämme työhyvinvointia kokonaisvaltaisesti. Varmistamme henkilöstön sitoutumisen lisäämällä osallistumis- ja vaikuttamismahdollisuuksia. Kuva 1. Tasapainoinen talous on strateginen päämäärä. 3
4 Arvot ovat kaupungin toimintaa pitkällä aikavälillä ohjaavia periaatteita, joissa yhdistyy tieto ja tunne. Tieto auttaa valitsemaan suunnan ja tunne virittää halun päästä perille. Arvojen on tultava näkyviksi arkipäivän käytännön valinnoissa. Johto toimii esimerkkinä ja hyvinvoiva henkilöstö tekee arvoista totta. Jokainen voi omalla toiminnallaan aktiivisesti vaikuttaa yhteiseen hyvinvointiin. Kuva 2. Kaupungin arvot. 3. Työhyvinvoinnin johtaminen Työhyvinvoinnilla tarkoitetaan turvallista, terveellistä, tuottavaa työtä, jota ammattitaitoiset työntekijät ja työyhteisöt tekevät hyvin johdetussa organisaatiossa. Työntekijät ja työyhteisöt kokevat työnsä mielekkääksi ja palkitsevaksi, ja heidän mielestään työ tukee heidän elämänhallintaansa. Työhyvinvointi syntyy työstä. Tavoitteena on tukea henkilöstön työkykyä ja työhyvinvointia työuran kaikissa vaiheissa niin, että kaikkien mielestä olisi kivaa tulla töihin, mutta myös kykyä irrottautua työstä ja elää mielekästä ja hyvää elämää. Työnantaja luo edellytykset työlle ja työhyvinvoinnille, mutta jokaisella työntekijällä on itsellään vastuuta omasta terveydestä ja työkyvystä. Työhyvinvoinnin edistäminen on kaupungin strateginen valinta. Työhyvinvoinnin johtaminen on merkittävä osa johtamisen kokonaisuutta ja päivittäistä toimintaa työyhteisöissä. Toisaalta johdetaan asioita ja prosesseja, toisaalta ihmisiä. Työhyvinvoinnin edistäminen kuuluu jokaiselle työyhteisössä, mutta viime kädessä se on ylimmän johdon vastuulla. Lähiesimies on työyksikkötasolla tärkein vaikuttaja. 4
5 Kuva 3. Työhyvinvoinnin tekijöiden tehtävät ja vastuut. Työhyvinvoinnin strategisuutta korostaa se, että työhyvinvointi vaikuttaa organisaation kustannuksiin, tuloksellisuuteen ja tuottavuuteen. Työhyvinvointi merkitsee suoria säästöjä työkyvyttömyysmenoihin. Työhyvinvointi vaikuttaa työprosessien sujumiseen, asiakastyytyväisyyteen ja työnantajamaineeseen. Strateginen työhyvinvoinnin johtaminen on suunnitelmallista toimintaa, jolle määritellään tavoitteet, vastuut, resurssit ja jota seurataan säännöllisin mittauksin organisaatio- ja yksilötasolla. Sisältö Tyhyohjelma Tavoitteet Suunnitelmat Toteutus Seuranta ja arviointi Kuva 4. Strategisen työhyvinvoinnin kehittäminen. 5
6 4. Työhyvinvoinnin portaat Työhyvinvointiohjelman viitekehyksenä toimii Työhyvinvoinnin portaat malli, joka perustuu Maslowin tunnettuun motivaatioteoriaan: ihmisen tarvehierarkiaan. Maslowin mukaan ihmisen toimintaa ohjaavat järjestyksessä viisi tasoa tarpeita: fysiologiset tarpeet, turvallisuuden tarve, yhteisöllisyyden tarve, arvostuksen tarve ja itsensä toteuttamisen tarve. Periaatteena tarvehierarkissa on, että alimman tason tarpeiden tulee olla jokseenkin tyydytettyinä ennen kuin ylempien tasojen tarpeita voidaan täyttää. Tyydytettyinä alempien tasojen merkitys hämärtyy, eivätkä ne ole aktiivisia motivaatiotekijöitä. Toisaalta alemman tason tarpeet ovat elämän kivijalkoja, ja niiden horjuessa ymmärretään uudestaan niiden merkitys. Työhyvinvoinnin portaat mallissa tasot on nimetty työelämään sopivin käsittein: terveys, turvallisuus, yhteisöllisyys, arvostus ja osaaminen. Jokaiselle portaalle on koottu työhyvinvointiin vaikuttavia tekijöitä. Tavoitteena on, että mallin avulla voidaan kehittää yksilön omaa, työyhteisön ja organisaation työhyvinvointia suunnitelmallisesti porras portaalta. HYVÄ TYÖ OSAAMINEN Osaamisen johtaminen Elinikäinen oppiminen ARVOSTUS Oman työn arvostus Arvostuksen osoittaminen Rakentava palaute ja palkitseminen Hyvät kehityskeskustelukäytännöt YHTEISÖLLISYYS Hyvä työilmapiiri Hyvät vuorovaikutustaidot Hyvät kokouskäytännöt ja tiedottaminen TURVALLISUUS Turvallinen ja terveellinen työympäristö Oikeudenmukainen, tasa-arvoinen ja yhdenvertainen työyhteisö TERVEYS Fyysisesti ja henkisesti sopivasti kuormittava työ Riittävä liikunta ja terveellinen ravinto Kohtuus alkoholin käytössä ja tupakoimattomuus Riittävä lepo ja uni Kuva 5. Hyvä työ saavutetaan porras portaalta. 6
7 4.1 Terveys Terveys on hyvinvoinnin perusta. Pysyäkseen terveenä ja voidakseen hyvin ihminen tarvitsee kuormitusta ja haasteita sekä fyysisiä että henkisiä. Työntekijän kannalta sopiva työkuormitus edistää terveyttä ja työkykyä. Työ ei saa olla tekijälleen liian raskasta, yksipuolista tai vaikeaa, mutta ei myöskään liian kevyttä tai helppoa. Jokainen voi vaikuttaa omaan terveyteensä terveellisten elintapojen avulla. Fyysisesti ja henkisesti sopivasti kuormittava työ Työ on sopivasti kuormittavaa, kun työntekijä ehtii pääsääntöisesti palautua rasituksesta työpäivän aikana tai pian sen päätyttyä, ja pystyy viettämään työpäivän jälkeen täysipainoista virikkeellistä vapaa-aikaa. Terve ihminen kestää lyhytaikaisesti voimakkaita kuormitushuippuja, mutta pitkäaikainen tai liian voimakas kuormitus altistaa sairastumiselle. Riittävä liikunta ja terveellinen ravinto Kohtuullisella, säännöllisellä, monipuolisella ja omia mieltymyksiä vastaavalla liikunnalla on merkittäviä vaikutuksia terveyteen ja työkykyyn. Työpaikkaliikunnan tavoitteena on tukea jokaisen työntekijän omaehtoista liikuntaa työkyvyn ja työvireen ylläpitämiseksi sekä parantaa tuottavuutta sairauspoissaoloja vähentämällä. Työhyvinvointitapahtumat esitellään liitteessä 3. Fyysinen aktiivisuus yhdistettynä oikeisiin ja monipuolisiin ruokatottumuksiin ylläpitää terveyttä ja ehkäisee lihavuutta. Säännöllisyys syömisessä on tärkeää hyvinvoinnin, työtehon ja vireyden kannalta. Työpaikalla omia eväitä syövien tulisi kiinnittää syömiseen erityistä huomiota. Eväiden tulee sisältää monipuolisesti erilaisia ravintoaineita. Työpaikkaruokailu on tärkeä paitsi ravinnon saannin, myös levon ja virkistyksen takia. Kohtuus alkoholin käytössä ja savuttomuus Työelämä ja päihteet eivät kuulu yhteen. Kaupungin päihdeohjelman tavoitteena on lisätä yleistä tietoisuutta alkoholiasioista, alkoholin käytön riskeistä terveydelle ja työkyvylle sekä herättää itse kukin tarkastelemaan omaa alkoholinkäyttöään. Päihdeohjelma antaa puitteet päihdehaittojen käsittelemiseksi työpaikoilla. Kouvolan kaupunki on ollut savuton työpaikka vuodesta 2012 alkaen. Savuttomuutta toteutetaan Savuton Kouvola -toimintaohjelman avulla. Työpaikan savuttomuus ja tupakoinnin lopettamisen tukeminen on tärkeää hyvän terveyden ja työkyvyn ylläpidon kannalta. Riittävä lepo ja uni Riittävä ja hyvänlaatuinen uni on tärkeää ihmisen terveydelle ja välttämätöntä aivojen toiminnalle. Riittävä vireystaso on edellytyksenä aivojen normaalille toiminnalle, hereillä pysymiselle sekä työ- ja toimintakyvylle. Tupakanpolton lopettaminen tai sen aloittamatta jättäminen on yksi parhaista terveysteoista, jonka ihminen voi itselleen tehdä. 7
8 4.1.1 Terveyden edistäminen Aktiivinen hyvinvoinnista välittäminen tavoitteena työssä jatkaminen on kaupungin oma varhaisen ja tehostetun tuen toimintatapa, jolla halutaan osoittaa aitoa huolenpitoa ja välittämistä kaikista kaupungin työntekijöistä. Tavoitteena on vaikuttaa työssä viihtymiseen, työyhteisöjen toimivuuteen ja tuloksellisuuteen sekä ennaltaehkäistä työkyvyttömyyden kustannuksia. Kuva 6. Kouvolan kaupungin varhaisen ja tehostetun tuen toimintapa Työterveyshuolto Työterveyshuollon toiminnan tavoitteena on edistää työhön liittyvien sairauksien ja tapaturmien ehkäisyä, työn ja työympäristön terveellisyyttä ja turvallisuutta, työyhteisöjen toimintaa sekä työntekijöiden terveyttä ja työ- ja toimintakykyä työuran eri vaiheissa. Tavoitteena on kokonaisvaltainen, kaupungin muuhun toimintaan kiinteästi liittyvä terveyden edistäminen ja terveysriskien torjunta. Työterveyshuolto toimii kiinteässä yhteistyössä työyhteisöjen, esimiesten, työsuojelun ja henkilöstöpalveluiden kanssa. Vuosittainen työterveyshuollon toimintasuunnitelma laaditaan yhteistyössä, ja se löytyy Kontista kohdasta Henkilöstö / Työterveyshuolto. Kuntoutus Kuntoutuksen tavoitteena on ylläpitää työkykyä ja parantaa toimintamahdollisuuksia siten, että jokainen työntekijä pystyisi jatkamaan omassa työssään varsinaiseen eläkeikäänsä asti. Kuntoutustoimintaa hoidetaan yhteistyössä henkilöstöpalvelujen, työterveyshuollon ja kuntoutuslaitosten kanssa. Kouvolan kaupungin työhyvinvoinnin kehittäjä- ja kuntoutuspalvelukumppaneina toimivat Kuntoutus Peurunka, Kyyhkylä Oy Mikkeli ja Healthlake Oy (Herttua) Kerimäki. Järjestettävät kuntoremontit sekä ASLAK- ja TYK-kuntoutukset esitellään liitteessä 4. 8
9 4.1.2 Henkilöstön ja terveydentilan kuvaus Vuoden 2013 lopussa kaupungin palveluksessa oli henkilöä, joista vakinaisia työntekijöitä oli noin 79 %. Koko henkilöstöstä oli kokoaikatyössä 87 % ja osa-aikatyössä 13 %. Henkilöstöstä naisia on 83,6 %. Koko henkilöstön keski-ikä on 45,9 vuotta. Suurin ikäryhmä on vuotiaat, joita on 35 % henkilöstöstä. Eläkepoistuma on suurta tulevina vuosina (taulukko 5). Henkilöstön tuntemukset omasta työkyvystään ovat melko hyvät. Asiaa kysyttiin työhyvinvointikyselyissä vuosina 2010 ja 2013 (taulukko 2). Sairauspoissaoloja vuonna 2013 oli yhteensä kalenteripäivää, joka tarkoittaa 19,8 kalenteripäivää / henkilötyövuosi (taulukko 3). Sairauspoissaoloista johtuvat välittömät ja välilliset kustannukset EK:n mallin mukaan olivat yli 24 miljoonaa euroa. Sairauspoissaoloista noin 40 % johtui tuki- ja liikuntaelinten sairauksista (taulukko 4). Taulukko 1. Henkilöstön määrä Toimiala Vakinaiset Määräaikaiset Työllistetyt Oppisop. Yhteensä Konsernipalvelut Hyvinvointipalvelut Kaupunkikehitys Tilaliikelaitos Tekninen tuotanto Kouvolan Vesi Yhteensä Henkilöstömäärä Henkilöstömäärä Taulukko 2. Koettu työkyky työhyvinvointikyselyissä (arvoasteikko 1-10) Työhyvinvointikysely Koen työkykyni hyväksi (asteikko 1-10) Koko kaupunki 7,85 7,92 Konsernipalvelut 7,97 Hyvinvointipalvelut 7,97 Kaupunkikehitys 7,71 Taulukko 3. Sairauspoissaolot kalenteripäivinä vuonna 2013 sekä työkyvyttömyyden laskennalliset kustannukset EK:n mallin mukaan Toimiala Kalpv täyspalkallinen Kalpv osapalkallinen Kalpv palkaton Kalpv yhteensä Kalpv/ hlö 2012 kalpv/ hlö Kalpv/ HTV 2012 kalpv/ HTV Laskennalliset kustannukset yhteensä Konsernipalvelut ,4 9,2 12,3 9, Hyvinvointipalvelut ,0 16,9 18,9 18, Kaupunkikehitys ,9 21,3 19,6 24, Tilaliikelaitos ,8 9,1 4,9 9, Tekninen tuotanto ,4 24,4 26,8 24, Kouvolan Vesi ,2 20,8 19,6 20, Yhteensä ,9 17,9 19,8 19, Vuonna ,9 19, Vuonna ,2 20,
10 Taulukko 4. Sairauspoissaolojen jakautuminen diagnoosiryhmittäin vuonna 2013 Sairauspoissaolopäivät ja jakautuminen diagnoosiryhmittäin 2013 Yhteensä % M tuki- ja liikuntaelinten sairaudet F mielenterveyden häiriöt S vammat, myrkytykset jne J hengityselinten sairaudet Taulukko 5. Eläkepoistuma. *Eläkepoistuman ennuste. Lähde: Keva. Eläköityminen * 2015* 2016* 2017* Vanhuuseläke Varhennettu vanhuuseläke Työkyvyttömyyseläke Osa-aikaeläke Osa-työkyvyttömyyseläke Yhteensä Varhaiseläkemenoperusteiseen maksuun eli varhe-maksuun vaikuttavat työntekijät, jotka jäävät ensimmäistä kertaa työkyvyttömyyseläkkeelle, yksilölliselle varhaiseläkkeelle tai työttömyyseläkkeelle tai alkavat saada määräaikaista työkyvyttömyyseläkettä eli kuntoutustukea. Varhe-maksut olivat vuonna ,3 miljoonaa euroa. Varhe-maksujen kehitystä tarkastelemalla voidaan arvioida, miten hyvin työhyvinvoinnin kehittämisessä ja varhaisen eläkkeelle jäämisen ehkäisemisessä on onnistuttu. Varhe-maksun muutosta tulee verrata valtakunnallisen varhe-maksun keskimääräiseen muutokseen (kaavio1). Kaavio 1. Kouvolan kaupungin maksaman varhe-maksun suhteellinen osuus KuEL-palkkasummasta vuosina verrattuna kunta-alan keskimääräiseen maksuun. 1,80 1,60 1,40 1,20 %-osuus 1,00 0,80 0,60 0,40 0,20 0, Kouvola 1,58 1,65 1,21 1,08 1,18 Kunta-ala 1,10 1,30 1,00 1,00 1,00 10
11 4.1.3 Suurimmat terveysriskit Tuki- ja liikuntaelinten sairaudet Tuki- ja liikuntaelinsairauksista johtuvia sairauspoissaoloja oli vuonna 2013 Kouvolassa kalenteripäivää. Sairauspoissaolojen laskennallinen kustannusvaikutus tule - sairauksien osalta on hiukan yli 10 miljoonaa euroa. Tuki- ja liikuntaelinsairauksien torjunta edellyttää työnantajalta kokonaisvaltaista lähestymistapaa, jolla on pyrittävä paitsi sairauksien ehkäisemiseen myös siihen, kuinka tuki- ja liikuntaelinsairauksista kärsivät työntekijät voivat jatkaa työssä, kuntoutuvat ja voivat palata työelämään. Tuki- ja liikuntaelinsairauksien osalta ei voida ohittaa jokaisen henkilön vastuuta omasta terveydestään. Tule oireiden taustalta löytyy useita tuttuja altistajia: liikunnanvähäisyys, ikääntyminen, paino, tupakointi, alkoholi, stressi, uni, kuormitustekijät, ympäristötekijät, perintötekijät eli voidaan todeta, että lähes kaikki vaikuttaa myös tule -terveyden osalta. Kouvolassa vaikutetaan tulevien vuosien aikana tuki- ja liikuntaelin sairauksien ennaltaehkäisyyn ergonomiakorttikoulutusten avulla. Ensimmäinen hoitohenkilöstön potilassiirtojen ergonomiakorttikoulutus pilotoitiin syksyllä Koulutuksen on tarkoitus laajentaa koskemaan koko hoitohenkilöstöä, jotka joutuvat työssään siirtämään asiakkaita potilastyössä noin 800 nykyistä kaupungin työntekijää. Koulutuksen tavoitteena on työ- ja potilasturvallisuuden lisääminen potilaiden liikkumisen ja siirtymisten avustamisessa. Psykososiaalinen kuormitus Työaikojen hallinta on tehdyissä työhyvinvointikyselyissa (oma kysely 2010 ja 2013 taulukko 6 sekä Kunta10-kysely 2012 taulukko 7) Kouvolan kaupungin työhyvinvoinnin heikointa osa-aluetta. Kunta10-tulosten mukaan työntekijöiden työajan hallinta oli vuonna 2012 heikommalla tasolla kuin kunnissa keskimäärin. Tilanne on heikoin sekä omien että Kunta10 tulosten mukaan Hyvinvointipalveluissa. Myös työstressiä esiintyi Kunta10-tulosten mukaan Kouvolassa keskimääräistä enemmän. Tilanne oli heikoin Kaupunkikehityksessä. Työn vaarojen selvityksessä ja arvioinnissa on löydetty paljon haitallisen henkisen kuormittumisen vaaratekijöitä (taulukko 9). Tilanne on heikoin Hyvinvointipalveluissa. Taulukko 6. Työhyvinvointikysely Minulla on riittävästi aikaa tehdä työni hyvin (asteikko 1-10) Koko kaupunki 6,16 6,35 Konsernipalvelut 7,05 Hyvinvointipalvelut 6,33 Kaupunkikehitys 6,37 Kunta10-tutkimuksessa 2012 työaikojen hallintaa selvitettiin mahdollisuudella vaikuttaa työpäivän pituuteen, sen alkamis- ja loppumisajankohtaan, taukojen pitämiseen, yksityisasioiden hoitamiseen, työvuorojärjestelyihin, lomien ja vapaiden ajankohtaan sekä palkattomien vapaiden pitämiseen. Työstressi on työpaineiden ja työnhallinnan suhde. Työpaineita selvittävät kysymykset: oltava nopea, kovaa työntekoa, kohtuuton työmäärä, ei aikaa työntekoon ja työ kiivastahtista. Työn hallinta muodostuu tietojen 11
12 ja taitojen käytöstä, itsenäisistä päätöksistä, sananvallasta, työn monipuolisuudesta ja luovuudesta sekä työn kehittävyydestä. Taulukko 7. Kunta-10 Kunta-10 Koko kaupunki Konsernipalvelut Hyvinvointipalvelut Työaikojen hallinta (asteikko 1-5) 2,76 2,59 3,42 2,54 2,72 Työstressi (mitä suurempi arvio sitä enemmän stressiä) 0,92 0,95 0,89 0,93 1,05 Kaupunkikehitys Työhyvinvointikyselyn mukaan oma osaaminen koetaan olevan hyvällä tasolla. Taulukko 8. Työhyvinvointikysely Osaan työni hyvin (asteikko 1-10) Koko kaupunki 8,39 8,48 Konsernipalvelut 8,48 Hyvinvointipalvelut 8,47 Kaupunkikehitys 8,50 Työn vaarojen selvityksessä ja arvioinnissa kartoitetaan haitallisen henkisen kuormituksen vaaroja kysymällä, aiheuttavatko seuraavat asiat terveydelle haitallista henkistä kuormitusta: työn yksipuolisuus, pakkotahtisuus, kiireisyys, yksintyöskentely, yötyö, jatkuva valppaana olo, ihmissuhteet, vaatimustaso, toimintatavat, tiedonkulku, perehdyttämisen puutteet, työajat, ylityöt, työvuorot, väkivallan uhka, epäasiallinen käyttäytyminen, työilmapiiri, vaikutusmahdollisuuksien puute, henkilökohtaisen kehittymismahdollisuuden puute, ammatillisen lisäkoulutuksen puute, etenemismahdollisuuksien puute. Taulukko 9. 4Ks Riskipiste (tilanne ) Haitallisen henkisen kuormittumisen vaarat (% kysymyksistä tunnistettiin vaaratekijöitä) Koko kaupunki Konsernipalvelut Hyvinvointipalvelut Kaupunkikehitys 31,5 % 15,8 % 36,8 % 21,5% Päihteet Päihteiden ongelmakäyttö on huomattava terveydellinen, sosiaalinen ja taloudellinen ongelma, joka työelämässä aiheuttaa erilaisia haittoja, kuten tapaturmia, sairauksia, lisääntyneitä poissaoloja sekä työtehon vähenemistä. Tutkimusten mukaan alkoholi on työikäisen väestön merkittävin yksittäinen terveyshaitta ja toiseksi yleisin kuolemansyy. Huumeiden käytöstä työelämässä ei ole olemassa tutkimustietoa, mutta havaintojen mukaan käyttö on lisääntynyt, joskin se on alkoholin ongelmakäyttöä huomattavasti harvinaisempaa. Alkoholia haitallisen runsaasti käyttäviä on työelämässä tutkimusten mukaan %. Näistä vain pieni osa on alkoholista riippuvaisia, eivätkä alkoholin käyttötottumukset näy työkyvyssä kuin ehkä satunnaisesti. Tyypillistä tälle joukolle on, että suurin osa heistä on mielestään kohtuukäyttäjiä, vaikka alkoholinkäytön sosiaaliset tai terveysriskit ovat selvästi kasvaneet. Tyypillisesti alkoholi- ja muu päihderiippuvuus kehittyy vuosien kuluessa suurkulutuksen ja ongelmakäytön kautta varsinaiseksi sairaustilaksi. 12
13 Kouvolassa toteutetun PYLL-analyysin mukaan Kouvolassa menetetään ennenaikaisesti elinvuosia maan keskiarvoa enemmän. Tilanne on muuta maata huonompi sekä miesten että naisten osalta. Miesten osalta toiseksi eniten ja naisten osalta neljänneksi eniten elinvuosia menetetään alkoholiperäisten sairauksien takia. Näiden sairauksien kehittyminen Kouvolassa on menossa muuta maata huonompaan suuntaan, ja erityisen huolestuttava tilanne on naisten osalta. Alkoholiperäiset sairaudet ja myrkytykset ovat alkoholihaittojen osalta vain jäävuoren huippu. Alkoholi on usein mukana muissa kuolemissa sekä aiheuttaa syöpää. Tutkimuksen mukaan on ilmeistä, että alkoholi on tällä hetkellä Kouvolassa suurin yksittäinen kansanterveyttä uhkaava riskitekijä. Työterveyshuollon vastaanotolla on tavoitteena havaita alkoholin ongelmakäyttö mahdollisimman varhain. Työpaikan päihderiskin kartoitus ja arviointi sisältyvät hyvän työterveyshuoltokäytännön mukaiseen työn ja työolosuhteiden terveellisyyden ja turvallisuuden selvittämiseen. Työterveyshuolto on asiantuntija päihderiskien terveydellisen merkityksen arvioinnissa ja toimenpiteiden suunnittelussa haittojen minimoimiseksi. Työterveyshuolto antaa jokaiselle työntekijälle terveystarkastuksien yhteydessä tietoa alkoholinkäytön vaikutuksista terveyteen ja työkykyyn. Terveystarkastuksissa kartoitetaan onko alkoholinkäytön riskit kohonneet audit-kyselyn avulla. Riskit alkavat kasvaa, jos kyselyssä saa audit-pisteitä yli 8. Taulukko 10. Audit-kyselyt työterveyshuollossa Kyselyyn vastanneita Audit-pisteet > Alkoholinkäytön riskit kasvaneet (% vastaajista) Ylipaino on osatekijänä useimmissa kansansairauksissa. Liikunnan puute, liikalihavuus Lihavuuden katsotaan väestötasolla johtuvan enemmänkin fyysisen aktiivisuuden vähentymisestä kuin ylenpalttisesta syöpöttelystä. Alkoholi on myös liikalihavuuden osasyy. Ylipaino on osatekijänä useimmissa kansansairauksissa. Ylipainon ja liikalihavuuden kansanterveydellisestä merkityksestä 2-tyypin diabeteksen riskitekijänä on varoitettu jo pitkään. PYLL-analyysin mukaan näyttää siltä, että Kouvolassa ylipainon seuraukset alkavat jo näkyä tuloksissa suoraan diabeteksen kautta Kaupunkitason tavoitteet Tavoite Kpv / HTV vuonna 2014 Kpv / HTV vuonna 2015 Sairauspoissaolot vähenevät 19,5 19, Miten tavoitteet saavutetaan Keinot Aikataulu Vastuu Työhyvinvointiohjelman käyttöönotto ja koulutus Vuoden 2014 aikana Toimintamallit työkyvyn ollessa uhattuna päivitetään ja esimiehet koulutetaan niiden käyttöön Vuoden 2014 aikana Henkilöstöpalvelut Toimialat Henkilöstöpalvelut Toimintamallien aktiivinen käyttö työyksiköissä Toimialat Esimiehet 13
14 4.2 Turvallisuus Turvallisuus on paitsi yksi ihmisen perustarpeista, myös perusoikeus yhteiskunnassa ja työssä. Turvallinen ja terveellinen työympäristö Työympäristö käsittää fyysisen ja teknisen työympäristön, toiminnallisen työympäristön sekä psyykkisen ja henkisen työympäristön. Jokaisella on oltava oikeus ja mahdollisuus tulla terveenä töistä kotiin, kärsimättä tapaturmista, työperäisistä sairauksista, kiusaamisesta, häirinnästä, epäasiallisesta kohtelusta tai väkivallasta. Turvallisuus liittyy myös toimeentuloon ja työsuhteen pysyvyyteen. Pelko ja jatkuva epävarmuus heikentävät työn tuloksellisuutta ja työhyvinvointia. Perehdyttäminen Perehdyttäminen on työhyvinvoinnin perusta. Perehdyttäminen tarkoittaa toimenpiteitä, joilla edistetään uuden ja pitkältä virkavapaalta/työlomalta tai sairauslomalta työhön palaavan työntekijän työnhallintaa sekä sopeutumista työhön ja työyhteisöön. Hyvä perehdyttäminen saa aikaan hyviä tuloksia, mikä tarkoittaa lisääntynyttä asiakastyytyväisyyttä, laatua, tehokkuutta, työturvallisuutta sekä hyvinvointia. Perehdyttäminen ja työnopastus pitää suunnitella ennakkoon. Eri aloilla on erilaiset perehdyttämistarpeet. Sisältö vaihtelee aina työtehtävän ja tilanteen mukaan. On kuitenkin tärkeää, että kaupungilla on käytössä yhtenäiset ohjeet myös perehdyttämisen osalta. Työn vaarojen selvittäminen ja arviointi Työturvallisuuslaki edellyttää, että työnantaja riittävän järjestelmällisesti selvittää ja tunnistaa työstä ja työympäristöstä työntekijän turvallisuudelle ja terveydelle aiheutuvat haitta- ja vaaratekijät kuten fysikaaliset, kemialliset tai biologiset altisteet. Työnantajan on poistettava nämä tekijät, mikäli mahdollista. Käytännössä kaikkia vaara- ja haittatekijöitä ei kuitenkaan voida poistaa. Tällöin on arvioitava jäljelle jääneen haitan tai vaaran merkitys työntekijän turvallisuudelle ja terveydelle. Tehdyn arvioinnin perusteella työnantajan on alennettava riskit sille tasolle, että työturvallisuuslain ja muiden säännösten edellyttämät vähimmäisvaatimukset täyttyvät ja työntekijän turvallisuus ja terveys vaarantuvat mahdollisimman vähän. Selvitettävät ja arvioitavat haitta- ja vaaratekijät voivat olla esimerkiksi työolosuhteista tai työmenetelmistä aiheutuvia fyysisiä tapaturman tai ammattitaudin tai muun työperäisen sairauden vaaroja. Kysymys voi työpaikasta ja työn luonteesta riippuen olla myös esimerkiksi terveydelle vaarallisista tai haitallisista kuormitustekijöistä, kuten kohtuuttomasta aikapaineesta tai liiallisesta tietokuormituksesta, työpisteiden ergonomiasta tai väkivallan uhkasta. Selvittämisen kohteeksi voivat tulla myös työyhteisön huonon toimivuuden aiheuttamat ongelmat, häirintä, kiusaaminen tai niihin verrattavat haittatekijät. Työturvallisuuslaki edellyttää myös, että työnantajalla on hallussaan tieto työn vaaroista ja niiden merkityksestä työntekijöiden turvallisuudelle ja terveydelle. Tällä tarkoitetaan tietoa vaaran arvioinnin tuloksista. Selvitys ja arviointi ovat tarkistettava olosuhteiden olennaisesti muuttuessa. Ne pidetään muutoinkin ajan tasalla. Olennaisilla muutoksilla tarkoitetaan sellaisia muutoksia, joiden voidaan olettaa vaikuttavan selvityksen ja arvioinnin tulokseen. Vaarojen tunnistaminen ja arviointi ei ole kertaluontoinen asia, vaan toiminnan on oltava jatkuvaa ja systemaattista. Kouvolan kaupungin työturvallisuusriskien arvioinnin ja hallinnan apuvälineeksi on hankittu 4Ks Riskipiste palvelu. Selainpohjainen järjestelmä sisältää mittaustyökalun ja tulosraportoinnin. 14
15 Asiakasväkivallan hallinta Jokaisella työntekijällä on oikeus turvalliseen työn tekemiseen. Tavoitteen saavuttaminen tarkoittaa, että väkivaltaa ei hyväksytä missään muodossa eikä kenenkään taholta etuuksia ei myönnetä metelöimisestä, uhkailusta tai muusta epäasiallisesta käytöksestä häiritsevästi käyttäytyvät henkilöt voidaan poistaa julkisista tiloista poistumasta kieltäytyvät henkilöt luovutetaan viranomaisille kotikäynneiltä poistutaan, jos esiintyy väkivaltaa fyysisen väkivallan käyttämisestä tehdään aina tutkintapyyntö poliisille työtoveria ei jätetä yksin uhkaaviin tilanteisiin häirintään ja muuhun epäasialliseen käyttäytymiseen puututaan välittömästi. Esimies vastaa väkivalta- ja uhkatilanteiden hallinnasta työpaikalla. Jokainen työyksikkö on asiantuntija oman toimintansa väkivalta- ja uhkatilanteiden erityispiireiden osalta. Väkivaltatilanteet on tunnistettu osana työyksikköjen tekemää työn vaarojen selvitystä ja arviointia. Todetut väkivallan uhkatilanteet poistetaan mahdollisuuksien mukaan ennakolta ja jäljelle jäävien, hankalasti poistettavien vaarojen merkitys arvioidaan ja sovitaan yhteisesti selkeät toimintaohjeet työpaikoille. Väkivalta- ja uhkatilanteita varten laaditaan omat erilliset ohjeet tai ohjeistus sisällytetään osaksi yksikön turvallisuus-/pelastussuunnitelmaa. Ohjeet käydään läpi nykyisten ja uusien työntekijöiden kanssa perehdytyksen yhteydessä. Oikeudenmukainen, tasa-arvoinen ja yhdenvertainen työyhteisö Turvalliseen työyhteisöön liittyvät oleellisesti tasa-arvo, oikeudenmukaisuus, hyvä tiedonkulku, mielekkäät työtehtävät sekä positiivinen ja kannustava ilmapiiri. Turvallisessa työyhteisössä autetaan ja tuetaan työtovereita tarpeen vaatiessa ja myös uskalletaan pyytää apua. Tärkeää on, että erilaisuutta arvostetaan ja ihminen kokee tulevansa hyväksytyksi omana itsenään. Kenenkään ei tarvitse pelätä tekevänsä virheitä, vaan ne nähdään kehitysmahdollisuuksina ja hyödynnetään oppimistilanteissa. Nollatoleranssi kiusaamisessa Työnantajana edellyttää työpaikalla normaalia, hyvää käytöstä, eikä hyväksy minkäänlaista huonoa kohtelua, kiusaamista, sukupuolista häirintää, ahdistelua tai työsyrjintää. Jokaisen velvollisuutena on puuttua epäasialliseen kohteluun tai kiusaamiseen työpaikalla heti, jos siitä havaitaan pieninkään merkki. Työpaikkakiusaamisen ehkäisemiseksi tärkeintä on huolehtia työyhteisön toimivuudesta, jotta kaikilla olisi hyvä ja turvallinen olo tehdä työtä. Hyvässä työyhteisössä välitetään työtovereista. Jokaisen velvollisuutena on omalta osaltaan olla rakentamassa ja ylläpitämässä aktiivisesti välittävää työyhteisöä. Työyhteisön tukiverkostot Työpaikalla on monia tukitahoja, kuten työsuojelun toimijat ja luottamusmiehet sekä henkilöstöpalveluiden ja työterveyshuollon asiantuntijat. Heiltä voidaan pyytää apua ongelmanratkaisuun tai kehittämiseen liittyvissä tilanteissa Työsuojelu Työsuojelu on yhteistoimintaa, jonka osapuolia ovat työnantaja ja työntekijät. Työsuojelu on ennakoivaa, suunnitelmallista ja jatkuvasti kehittyvää työterveyden, turvallisuuden ja hyvinvoinnin edistämistä työpaikalla. Työsuojelu on osa jokapäiväistä työntekoa. Tavoitteena on edistää työnantajan ja työntekijöiden välistä vuorovaikutusta ja antaa työntekijöille mahdollisuus osallistua ja vaikuttaa työpaikan turvallisuutta ja terveellisyyttä koskeviin asioihin. 15
16 Työsuojeluasioita käsitellään ensisijaisesti välittömänä yhteistoimintana esimiehen ja työntekijöiden kesken. Laajakantoiset ja organisaatiota yleisesti koskevat asiat käsitellään edustuksellisena yhteistoimintana työsuojelutoimikunnassa ja toimialojen yhteistyöryhmissä. Työsuojelun toimijat ovat kuvassa 7. Työsuojelun yhteistoimintaorganisaatio on esitelty liitteessä 1. Kuva 7. Kaupungin työsuojelun toimijat Turvallisuustilanteen kuvaus Työn vaarojen selvityksen ja arvioinnin apuvälineenä käytetään 4Ks Riskipiste-palvelua, jonka avulla kartoitetaan työturvallisuuden riskit ja mietitään keinoja niiden poistamiseksi tai vähentämiseksi. Järjestelmään on perustettu 481 työyksikköä, joista 89,2 % olivat tallentaneet tehdyn riskienarvioinnin järjestelmään (tilanne ). Vakuutusyhtiöön ilmoitettiin vuonna 2013 sattuneeksi 359 työtapaturmaa ja ammattitautiepäilyä, joista 202 aiheutti poissaoloja 3171 kalenteripäivää. Työtapaturmien aiheuttamien sairauspoissaolojen kehitys on ollut suotuisaa (taulukko 11). Suurin osa työtapaturmista sattuu työpaikalla, mutta lähes neljännes työtapaturmista sattuu työmatkalla (taulukko 12). 16
17 Taulukko 11. Sattuneet työtapaturmat Toimiala Työtapaturmat Henkilöstö- määrä Kpl* Kpl** Kalpv yhteensä Kalpv / hlö v kalpv/ hlö Konsernipalvelut ,7 0,1 Hyvinvointipalvelut ,4 0,5 Kaupunkikehitys ,9 1,7 Tilaliikelaitos ,0 0,0 Tekninen tuotanto ,9 0,7 Kouvolan Vesi ,0 0,7 Yhteensä ,5 0,6 Vuonna ,6 Vuonna ,7 Vuonna ,7 Kpl * työtapaturmat, joista on aiheutunut sairauspoissaoloja Kpl** kaikki vakuutusyhtiöön ilmoitetut työtapaturmat Taulukko 12. Työtapaturmien olosuhteet Olosuhde Peruskunta Maatalouslomitus Kouvolan Vesi Tilaliikelaitos Tekninen tuotanto Yhteensä Ammattitautiepäily 5 5 Työssä / työpaikalla Työmatkalla Työliikenne / työpaikan ulkopuolella Vuonna 2013 yhteensä Vuonna Vuonna Kunta10-tutkimuksessa 2012 asiakasväkivaltaa selvitettiin kysymällä onko seuraavia väkivalta- tai uhkatilanteita sattunut sinulle työssäsi viimeisen vuoden aikana. Tulosten mukaan Kouvolan kaupungilla sattuu työssä väkivaltatilanteita enemmän kuin vertailuaineistossa. Lähes joka kolmas vastanneista ilmoitti kokeneensa henkistä väkivaltaa. Taulukko 13. Kunta-10 Kunta-10 Koko kaupunki Konsernipalvelut Hyvinvointipalvelut Kaupunkikehitys Väkivalta: tavaroiden heitteleminen (kyllä, %) 14,16 20,57 0,98 24,27 5,74 Väkivalta: henkinen (kyllä, %) 20,91 32,11 19,42 35,54 18,23 Väkivalta: lyöminen, potkiminen (kyllä, %) 10,31 18,10 0,00 22,25 0,58 Väkivalta: aseella uhkaaminen (kyllä, %) 0,67 0,71 0,98 0,76 0,39 Työhyvinvointikyselyn mukaan työyhteisöissä esiintyy edelleen kiusaamista, vaikka tilanne on parantunut huomattavasti vuodesta Vastaajista 77 % oli vuonna 2013 sitä mieltä, että työyhteisössä ei esiinny lainkaan kiusaamista, vastaajista 14 % oli havainnut jonkin verran kiusaamista ja 8 % oli havainnut paljon kiusaamista. 17
18 Taulukko 14. Työhyvinvointikysely Työyhteisössäni ei esiinny kiusaamista (asteikko 1-10) Koko kaupunki 7,34 8,31 Konsernipalvelut 9,10 Hyvinvointipalvelut 8,33 Kaupunkikehitys 8, Kaupunkitason tavoitteet Tavoite Työtapaturmien määrä vähenee Asiakasväkivallan kokemukset vähenevät Vähennys ed. vuodesta 5 % Lähestytään Kunta10 keskiarvoa Vähennys ed. vuodesta 5 % Saavutetaan Kunta10 keskiarvo Miten tavoitteet saavutetaan Keinot Aikataulu Vastuu Työn vaarojen selvitykset ja arvioinnit tehty ja päivitetty Vuoden 2014 aikana Kehitetään malli työtapaturmien analysointiin Vuoden 2014 aikana Työyksikkökohtaiset asiakasväkivallan hallinnan toimintaohjeet tehty, päivitetty ja käsitelty työyhteisöissä Toimialat Esimiehet Työsuojelu Toimialat Esimiehet 4.3 Yhteisöllisyys Ihmissuhteet työssä ovat oleellinen osa työmotivaatiota, työn tuloksellisuutta sekä työhyvinvointia. Hyvä ja toimiva työyhteisö, jossa yhteisöllisyys kasvaa ja kehittyy, rakentuu pitkälle luottamuksella ja avoimuudella. Avoimuus tarkoittaa omien ajatusten ja mielipiteiden vapaaehtoista jakamista, toisten mielipiteiden kuuntelemista, rohkeutta puuttua epäkohtiin, suoruutta, johdonmukaista puhetta positiivisista ja negatiivisista asioista, uskottavuutta, lupausten ja tekojen yhteneväisyyttä sekä erilaisten ihmisten arvostamista. Hyvä työilmapiiri Työpaikan ilmapiiri voidaan määritellä organisaatiossa työskentelevien ihmisten havaintojen summaksi. Se on organisaatioilmapiirin, esimiestyön ja jokaisen työntekijän muodostama kokonaisuus. On tärkeää, että jokainen on sitoutunut työn ja työilmapiirin kehittämiseen. Epäkohdat pyritään poistamaan mahdollisimman nopeasti. 18
19 Hyvät vuorovaikutustaidot Vuorovaikutustaidoista on tullut entistä tärkeämpi tekijä työhyvinvoinnille. Usein puhutaan esimiesten vuorovaikutustaidoista, mutta vuorovaikutustilanne on lähtökohtaisesti kaksisuuntaista ja sitä tapahtuu kaikkien työntekijöiden kesken eri tilanteissa. Puheen ja kuuntelemisen lisäksi vuorovaikutukseen kuuluu myös muita ulottuvuuksia kuten ilmeet ja eleet. Jokaisen työntekijän vastuulla on huolehtia omasta asiallisesta työkäyttäytymisestä. Vuorovaikutustaidot korostuvat muutostilanteissa esimerkiksi organisaatiomuutosten yhteydessä. Niissä viestintään tulee kiinnittää erityistä huomiota. Muutoksissa vuorovaikutuksen tarvetta lisää henkilöstön korostunut tiedon tarve. Huonotkin uutiset voidaan sietää, kun ne kerrotaan asiallisesti ja ajoissa. Hyvät kokouskäytännöt ja tiedottaminen Työpaikan yhteisten asioiden käsittelyyn tarvitaan keskustelua. Ihmiset haluavat tietää itseään koskevista ja yhteisistä asioista sekä osallistua päätöksentekoon ja muutosten kulkuun. Säännölliset työpaikkakokoukset ovat osa työpaikkojen välitöntä yhteistoimintaa, jolla parannetaan tiedonkulkua, keskinäistä luottamusta, työhyvinvointia sekä yhteistyötä. Säännöllisten työpaikkakokousten pitäminen korreloi usein koettujen vaikuttamismahdollisuuksien kanssa. Säännöllisyyden lisäksi työpaikkakokouksissa on tärkeää, että siellä käsitellään olennaisia työhön liittyviä asioita, ja kaikilla on mahdollisuus vaikuttaa käsiteltäviin asioihin Yhteisöllisyyden kuvaus Työhyvinvointikyselyn mukaan yhteisöllisyyden osa-alueissa on sekä vahvuuksia että kehittämiskohteita. Taulukko 15. Työhyvinvointikysely Viihdyn lähimpien työkavereideni kanssa hyvin (asteikko 1-10) Koko kaupunki 8,53 8,56 Konsernipalvelut 8,54 Hyvinvointipalvelut 8,61 Kaupunkikehitys 8,34 Lähin esimieheni toimii esimiehenä hyvin (asteikko 1-10) Koko kaupunki 7,20 7,40 Konsernipalvelut 7,43 Hyvinvointipalvelut 7,38 Kaupunkikehitys 7,51 Pidetäänkö työpaikallasi säännöllisesti (vähintään kerran kuussa) työpaikkakokouksia (kyllä, %) Koko kaupunki Konsernipalvelut 70 Hyvinvointipalvelut 85 Kaupunkikehitys 42 Työpaikkakokouksissa käsitellään olennaisia työhön, työtehtäviin ja työyhteisöön liittyviä asioita (asteikko 1-10) Koko kaupunki 7,51 7,69 Konsernipalvelut 8,10 Hyvinvointipalvelut 7,88 Kaupunkikehitys 6,81 19
20 Sosiaalisella pääomalla tarkoitetaan tekijöitä, jotka vahvistavat yhteisön toimintaa edistävää luottamusta, vastavuoroisuutta ja verkostoitumista. Sosiaalinen pääoma tehostaa tavoitteiden saavuttamista. Sosiaalinen pääoma jakautuu esimiehen ja työntekijöiden sekä työntekijöiden väliseen pääomaan. Kunta-10:ssä sosiaalista pääoma selvitetään 9 eri työyhteisön toimintaa kartoittavalla kysymyksellä. Työpaikan ilmapiiriä kartoitetaan 8 eri väittämän avulla. Taulukko 16. Kunta-10 Kunta-10 Koko kaupunki Konsernipalvelut Hyvinvointipalvelut Sosiaalinen pääoma (1-5) 3,72 3,69 3,55 3,73 3,51 Työpaikan ilmapiiri (1-5) 3,71 3,72 3,58 3,76 3, Kaupunkitason tavoitteet Tavoite 2015 Kaupunkikehitys Työpaikkakokoukset pidetään säännöllisesti (vähintään kerran kuussa) (kyllä, %) 100 Lähin esimies toimii esimiehenä hyvin (tunnusluku) 8, Miten tavoitteet saavutetaan Keinot Aikataulu Vastuu Työpaikkakokoukset pidetään työyksiköissä vähintään kerran kuussa ja niissä käsitellään olennaisia työhön ja työtehtäviin liittyviä asioita Vuoden 2014 aikana Toimialat Esimiehet Järjestetään esimieskoulutusta Henkilöstöpalvelut Esimiesten 360-arviointi 2015 Henkilöstöpalvelut 4.4 Arvostus Työyhteisön, esimiehen, asiakkaiden sekä läheisten osoittamaan arvostukseen vaikuttaa se, miten kukin itse arvostaa itseään ja työtään. Arvostus tarkoittaa käytännössä sitä, että jokaisen työntekijän ponnistelut ja työpanos otetaan huomioon ja jokaista kohdellaan arvostavasti. Rakentava palaute ja palkitseminen Paras palaute on välitön, tilannekohtainen ja oikeudenmukainen kiitos ja kannustus. Rakentavan palautteen antaminen ja saaminen on työhyvinvoinnin ja tuloksellisuuden kannalta ensiarvoisen tärkeää. Palaute mahdollistaa oman työn arvioinnin, virheiden korjaamisen, työn kehittämisen, työn mielekkyyden ja onnistumisen kokemukset. Palkitsemisjärjestelmän tulee olla oikeudenmukainen ja kannustava. Hyvät kehityskeskustelukäytännöt Kehityskeskustelut ovat osa palautejärjestelmää, työn tuloksellisuuden ja hyvinvoinnin seurantaa sekä työn ja osaamisen kehittämistä. Onnistunut kehityskeskustelu on tasa-arvoinen vuoropuhelu, jossa osapuolet aidosti kuuntelevat toisiaan. 20
Kouvolan kaupunki Työhyvinvointiohjelma Työsuojelun toimintaohjelma 2014-2017 Työhyvinvointiohjelma Työsuojelun toimintaohjelma 2014-2017 Sisältö 1. Johdanto... 3 2. Strategia ja arvot... 3 3. Työhyvinvoinnin